Na temelju članka 33. stavak 1. točka 3. Statuta Općine Jelenje(„Službene novine Općine Jelenje“ broj 59/23.) te članka 19. stavak 1. podstavak 5. Zakona o lokalnoj i područnoj (regionalnoj) samoupravi ("Narodne novine" broj 33/01., 60/01., 129/05., 109/07., 36/09., 125/08., 36/09., 150/11., 19/13. - službeni pročišćeni tekst, 144/12., 137/15. - službeni pročišćeni tekst, 123/17., 98/19., 144/20.) Općinsko vijeće Općine Jelenje, na sjednici održanoj 14. lipnja 2023. donijelo je

**ODLUKU**

**o davanju suglasnosti za provedbu ulaganja u projekt „I dalje zajedno 65+“**

**Članak 1.**

Ovom Odlukom daje se suglasnost za provedbu ulaganja na području općine Jelenje u projekt „I dalje zajedno 65+“.

**Članak 2.**

Ulaganje u projekt iz članka 1. ove Odluke prijavit će se na poziv na dostavu projektnih prijedloga Obnova brownfield lokacija na području Urbane aglomeracije Rijeka, u sklopu provedbe mehanizma Integriranih teritorijalnih ulaganja u financijskom razdoblju 2021. – 2027.

**Članak 3.**

Ovlašćuje se općinski načelnik Općine Jelenje za provođenje ove Odluke.

**Članak 4.**

Sastavni dio ove odluke je Glavni projekt zajedničke oznake KZJ\_GP za rekonstrukciju zgrade stare škole u Jelenju u građevinu javne i društvene namjene – dnevni centar za starije osobe „I dalje zajedno 65+“, s izvedbom fotonaponske elektrane na ravnom krovu građevine, građevine 2.b skupine, na k.č. br. 1015/1 K.O. Jelenje.

**Članak 5.**

Ova Odluka stupa na snagu osmog dana od dana objave u „Službenim novinama Općine Jelenje“.

|  |  |
| --- | --- |
| KLASA: | **024-01/24-01/18** |
| URBROJ: | **2170-20-03-01/03-24-18** |
| Dražice, | **19. prosinca 2024.** |

PREDSJEDNICA

 OPĆINSKOG VIJEĆA OPĆINE JELENJE

Izabela Nemaz